Mile Jedinak

Michael John Jedinak (sündinud 3. augustil 1984 Sydneys) on Austraalia endine jalgpallur (poolkaitsja).

Aastatel 2006–2009 mängis Jedinak Austraalia kõrgliiga A-League klubis Central Coast Mariners. Hooajal 2008/2009 valiti ta Austraalia kõrgliiga hooaja sümboolsesse koosseisu ning 2008. aastal Central Coast Marinersi aasta jalgpalluriks.

Aastatel 2011–2016 mängis ta Inglismaa klubis Crystal Palace. Aastatel 2013–2016 oli ta klubi kapten. 2013. aastal valiti ta Crystal Palace'i aasta jalgpalluriks. Klubikarjääri viimased aastad mängis ta  Aston Villas.

Austraalia koondises mängib Jedinak aastatel 2008–2018. Alates 2013. aastast oli ta koondise kapten.

2014. aastal valiti ta Aasia aasta jalgpalluriks. Aastatel 2013 ja 2014 valiti ta Austraalia aasta jalgpalluriks.

 Koondisekarjäär 
Ta kuulus Austraalia noortekoondisse 2003. aasta noorte maailmameistrivõistlustel.

Debüüdi Austraalia rahvuskoondises tegi Jedinak 2008. aasta alguses sõprusmängus Singapuri vastu.

Esimese värava lõi ta rahvuskoondises 2011. aasta Aasia meistrivõistluste teises alagrupimängus 14. jaanuaril Lõuna-Korea vastu. Viimases alagrupimängus 18. jaanuaril lõi ta värava Bahreini vastu.

2014. aasta maailmameistrivõistluste teises alagrupimängus 18. juunil lõi ta värava Hollandi vastu."Australia 2–3 Netherlands". BBC. 18.6.2014. Vaadatud 10.7.2017

2015. aasta Aasia meistrivõistluste esimeses alagrupimängus 9. jaanuaril lõi ta penaltist värava Kuveidi vastu, kuid sai mängus vigastada."Crystal Palace captain Mile Jedinak injured on Australia duty". BBC Sport. 10.1.2015. Vaadatud 10.7.2017 Ta naasis väljalangemismängudeks. Austraalia jõudis finaali, kus alistati Lõuna-Korea tulemusega 2:1."Joy For Jedinak As Aussies Win Asian Cup". Crystal Palace F.C. 31.1.2015. Vaadatud 10.7.2017

2018. aasta maailmameistrivõistluste esimeses alagrupimängus lõi ta penaltist värava Prantsusmaa vastu."Prantsusmaa teenis videokorduse abil raske võidu Austraalia üle". sport.err.ee. 16.6.2018. Vaadatud 18.6.2018 Teises alagrupimängus lõi ta värava Taani vastu; värav sündis jälle penaltist."Avapoolajal väravad löönud Taani ja Austraalia leppisid viiki". sport.err.ee. 21.6.2018. Vaadatud 22.6.2018

 Saavutused 
Sydney United
NSW Premier League: 2006
Central Coast Mariners
A-League Premiership: 2007–08

 Viited 

 Välislingid 

Kategooria:Austraalia jalgpallurid
Kategooria:Central Coast Mariners FC mängijad
Kategooria:Crystal Palace FC mängijad
Kategooria:Aston Villa FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1984